open-index/open-wikipedia-markdown huggingface dataset:
Felix Chakuto

**Phelippi Benito (Felix) Chakuto** (☆ 26 di ougùstùs 1891 na Kòrsou - † 20 di sèptèmber 1967 na Kòrsou) tabata un trahadó di haf kurasoleño ku na 1922 a organisá un wèlga grandi di haf di Kòrsou. Su lucha pa e derechonan di e trahadónan di haf a kondusí na e promé kontrato di trabou kolektivo den historia di e isla. Chakuto ta wòrdu konsiderá un pionero sindikal di Kòrsou.

## Biografia
Felix Chakuto a nasé dia 26 di ougùstùs 1891 na Kòrsou i tabata bini di un famia pober. Su mama Ana Hooi tabata kòki serka un famia na Pietermaai. Komo mucha el a bai St. Vincentiusschool. Despues di intento en vano pa haña trabou, komo hóben e ta disidí di bai nabegá. E tabata biba den Karakas na Otrobanda.

Na prinsipio di dékada binti di siglo 20 tabatin hopi intrankilidat den haf di Kòrsou. Debí na malkontentu tokante redukshon di pago, e trahadónan di haf a kuminsá tene akshon di wèlga desde luna di aprel di 1922. Dia promé di yüli 1922 obreronan, sostené pa R.K. Volksbond, a lanta nan propio sindikato: ‘Liga di Trahadornan di Haf’, e promé sindikato na Antias, e tempu ei konosí komo kolonia Kòrsou i Dependensianan (*Curaçao & Onderhorigheden*). Fin di 1922 e sindikato a kambia su nòmber pa ‘Liga San Telmo’ i tabata konta 276 miembro. E situashon tenso a surgi despues ku e agensianan di barku a manda buska trahadónan venezolano pa kibra e wèlga. Ora e proseso largu di negosiashon ku e agensianan no a resultá bou di guia di Chakuto i asta intermediashon di prokurador general John B. Gorsira, e trahadónan di haf a lanta, kousando disturbio den Punda dia 17 di yüli. E wèlguistanan a drenta ofisina di ‘Koninklijke West-Indische Maildienst’ (KWIM), kompania di barku, ku tabata paga nan pa karga i deskargá barku, i tabatin konfrontashon ku polis i guarnishon. Komo konsekuensia di lòsmentu di tiru di atvertensia tabatin vários herido i dos morto. Esaki tabata e promé akshon di wèlga organisá na Kòrsou despues di e Rebelion Grandi di 1795.

Chakuto mes a bai entregá serka prokurador general. E ta wòrdu sentensiá ku e kastigu mas altu ku tur esnan kondená, esta nuebe aña di prizòn pa su papel di lider den e disturbionan rònt di e wèlga. Su mama a bai pleita p’e i dor di intermediashon di mgr. Verriet Chakuto ta risibí klemensia despues di 3 aña ku 2 luna. El a bolbe tuma un papel di lider sindikal, aunke ku sintimentu miksto debí na e krítika ku e mester a soportá pa su resistensia.

Chakuto ta muri lubidá, na edat di 76 aña, dia 20 di sèptèmber 1967.

## Honor
* Despues di su morto a kambia nòmber di e edifisio di sindikato na Emmastraat pa *Sede obreril Felix Chacuto*. 
* Na 1968 a duna e espasio na Otrobanda entre de Rouvilleweg i Klipstraat e nòmber di *Plasa Felix Chacuto*. E busto di Chakuto aktualmente riba e plenchi ta datá di 1993 i esaki a remplasá e kabes di bròns ku a wòrdu develá na aña 1984. 
* Den dékada ochenta di siglo 20 e Asosiashon Promoshon Konsenchi Istóriko a tuma e inisiativa pa konmemorá e lantamentu di e trahadónan di haf di 1922.

## Literatura
* Manuel A. Fray: *Un yiu di pueblo*, novela basá riba e wèlga di haf di 1922 (1931)
* Römer-Kenepa, Nolda: ''Welga di Trahadornan di haf na 1922'', Willemstad, Kòrsou 1986
Kolegio Alejandro Paula

**Kolegio Alejandro Paula** (KAP) ta un skol públiko pa HAVO i VWO, situá den Emmastad, un bario di Willemstad, Kòrsou. Fundá na 1941 e ta e skol di enseñansa sekundario mas bieu di Kòrsou i Antias Hulandes.

## Historia
Dia 17 di sèptèmber 1941 e skol a habri bou di e nòmber *Algemeen Middelbare School* (AMS) ku 17 alumno. E tabata situá den e kompleho eskolar Wilhelmina-Hendrikschool na Pietermaai. Su promé direktor tabata Willem Meijer. Na 1948 e skol ta risibí rekonosimentu komo HBS. Durante Guera Mundial II direktiva di AMS, riba inisiativa di Meijer, ta kambia nòmber di e skol pa *Peter Stuyvesant College* (PSC). Un estatua di Peter Stuyvesant a wòrdu koloká dilanti e skol riba e pleinchi na Pietermaaiweg, ku awendia ta un parkeo. Anualmente riba e fecha di 13 di mei e alumnonan tabata selebrá "Dia di Peter Stuyvesant" ku aktividatnan deportivo. Na aña 1954 PSC ta muda pa Schottegatweg, den un edifisio nobo diseña pa arkitekto Anton de Vries. Den kurso di tempu e edifisio aki a haya varios expanshon pa akomoda e kresementu di alumno. Na okashon di su 25 aniversario na 1966 Servisio Postal di Antia a emiti un seri di stampia spesial di PSC, mientras a lanta un asosiashon di eks-alumno bou di presidensia di A.J. Jesurun. Na okashon di su 50 aniversario a saka un buki konmemorativo titulá *Onderwijs in de steigers*.

Komo Peter Stuyvesant tabata un símbolo kolonial ku lasonan ku sklabitut a kita e estatua for di e tereno di skol dia 23 di yüli 2011. Desde 1 di ougùstùs 2011 e nòmber ofisial ta *Kolegio profèsor dòkter Alejandro ‘Jandie’ Paula* (KAP). 

Desde aña 2020 e skol tin un pro medio di 700 alumno i 75 dosente i otro empleado.


Bezoek van prinses Juliana aan West-Indië (februari-maart 1944). Curaçao. Onthu…, Bestanddeelnr 935-1535.jpg|Na 1944 Prinsesa Juliana ta develá e estatua di Peter Stuyvesant na Pietermaai
Koningin Juliana tijdens het bezoek aan het Stuyvesant-college in Willemstad, Bestanddeelnr 252-3684.jpg|Reina Juliana durante su bishita ofisial na aña 1955


## Alumno konosí
* Eligio Kibbelaar
* Rutsel Martha
* René Römer
* Boy Rozendal

## Link eksterno
* Wepsait Kolegio Alejandro Paula
Museo Tula

**Museo Tula** ta e museo nashonal di Kòrsou, dediká na e herensia kultural afro-kurasoleño. E  ta situá den lanthùis Kenepa na Bandabou, den e parti nortwest di e isla. Museo Tula ta un di e dos museo eksistente den Bandabou ku ta ekshibí e historia i desaroyo di sklabitut na Kòrsou.

## Historia
Lanthùis Kenepa a wòrdu restourá na 2005 i e museo a habri na 2007. A duna e museo e nòmber di Tula, lider di e Rebelion Grandi na 1795 i heroe di Kòrsou. Plantashi Kenepa tabata e lugá unda e rebelion a inisia. E kolekshon permanente, parti entre e dos piso, ta konta e historia di e bida di plantashi i di un katibu na Kòrsou. Banda di e eksposishon e museo tin un tienda ku artesania i un restorant ku menu krioyo-afrokaribense.

Entre 2020 i 2024 a museo tabata será, inisialmente pa motibu di COVID-19 sigui pa mantenshon i renovashon di e lanthùis. E re-apertura dia 25 di febrüari 2024 a wòrdu finansia ku un donashon di 881.000 florin antiano di Banko Sentral di Hulanda (DNB) den kuadro di e konsientasishon di pasado di sklabitut. Na ougùstùs 2023 e museo a saka na benta un moneda konmemorativo di abolishon di sklabitut pa genera fondo pa su  operashon. 

## Mira tambe
* Lista di museo na Kòrsou
* Lanthùis na Kòrsou
Soria (provinsia)

**Provinsia di Soria** ta un provinsia den Spaña sentral, situá den e parti ost di e komunidat outónomo di Castilia i Leon. E provinsia ta formá gran parti pa e área montañoso "Sistema Ibériko". Di tur provinsia na Spaña Soria ta esun menos poblá. Su densidat ta mas of menos 9 habitante pa kilometer kuadrá, ku ta tambe un di esunnan mas abou den Union Oropeo.


Soria in Spain.svg|Lokalisashon di provinsia di Soria den Spaña.


## Mira tambe
* Munisipionan den provinsia di Soria
Lista di promé minister di Antias Hulandes

Lista di **[[promé minister]] di [[Antias Hulandes]]**, un funshon ku a keda ofisialmente introdusi ku e Statuut pa Reino Hulandes.

## Interim-regeling (1949)

## Promé minister di Antias Hulandes (1949-2010)

## Mira tambe
* Lista di prome ministro di Aruba
* Lista di prome ministro di Kòrsou
* Lista di prome ministro di Sint Maarten
Lista di parkenan nashonal na Kòrsou

Esaki ta un lista di **parkenan nashonal** na Kòrsou. Den Bandabou dos área a keda asigná komo parke nashonal: Parke Kristòf i Parke Shete Boka. Fundashon CARMABI ta enkarga ku e maneho di e parkenan nashonal.

 



## Wak tambe
* CARMABI (Caribbean Research & Management of Biodiversity)
* DCNA (Dutch Caribbean Nature Alliance)
Kabes di indjan

**Kabes di indjan**, tambe **kabes di seru** of **milon di seru** i  na Aruba i Boneiru konosi komo **bushi** (*Melocactus macracanthos*) ta un espesie di datu di e género *Melocactus* ku ta konstitui pa mas òf menos 30 pa 40 espesie. 

## Distribushon i taksonomia
Ta haña e espesie aki na parti wèst di Mexico, Amérika Sentral, algun pais di Sur Amérika i den Karibe. E espesie a keda deskribi pa prome biaha pa (Salm-Dyck) Link & Otto i publiká den *Verhandlungen des Vereins zur Beförderung des Gartenbaues in den Königlich Preussischen Staaten* 3: 418–419. 1827.

E ta un datu endémiko na Kòrsou, Boneiru i Aruba. Na e dos ultimo isla e ta konosi bou di nomber *kabes di seru*; *milon di seru* òf *bushi*. 

## Deskripshon

*Melocactus macracanthus* tin e forma di un milon bèrdè grandi di 20 cm of mas di altura, ku hopi sumpiña grandi, un kusinchi blanku na parti ariba di su kabes, den kua tin sumpiña fini chikitu i fruta oval, poko zut, koló ros te kòrá.
CONCACAF

**Confederacion di futbol di Norte y Centro America y Caribe** (na ingles: *Confederation of North, Central American and Caribbean Association Football*; na spaño: *La Confederación de Norteamérica, Centroamérica y el Caribe de Fútbol* y na hulandes: *Confederatie van Noord-, Midden-Amerikaanse en Caribische Association Football*), abrevia **CONCACAF**, ta e confederacion di bondnan nacional di futbol den e continente Norte Americano cu ta constitui pa e zonanan Norte America, Centro America y region Caribense. Pa motivonan geopolitico a admiti tambe e paisnan Sur Americano: Guyana i Surnam y Guyana Frances. 

CONCACAF ta un di e seis confederacion di futbol organisa segun continente y a wordo funda dia 18 di september 1961 na Ciudad di Mexico, ora a uni NAFC y CCCF. Miembronan fundado ta Canada, Costa Rica, Cuba, El Salvador, Guatemala, Haiti, Honduras, Mexico, Antias Hulandes (Corsou), Nicaragua, Panama, Surnam y Merca. Su sede ta na Miami, Florida. Den su funcion di organo gubernamental CONCACAF ta organisa competencianan pa e ekipo y clubnan nacional di futbol y tambe e torneonan clasificatorio di e Copa Mundial masculino y femenino. E ta e di tres confederacion mas exitoso bou di FIFA.

E tin 41 miembro afilia:
* Zona Norte America
# 
# 
# 
* Zona Centro Americano
# 
# 
# 
#  Guatemala
# 
#  Nicaragua
# 
* Zona Caribense (**[[Union Caribense di Futbol|CFU]]**)
# 
# 
# 
# 
# 
# 
# 
# 
#  Dominica
# 
#  Guadeloupe
# 
#  Guyana Frances
# 
#  Islanan Cayman
#  Islanan Turcas y Caicos
#  Islanan Virgen Britaniko
#  Islanan Virgen Mericano
# 
# 
#  Martinique
#  Montserrat
#  Puerto Rico
# 
#  Sint Kitts i Nevis
# 
# 
#  Sint Vincent i Grenadinanan
#  San Martin
# 
#
Hendrik Tevreden

**Hendrik Wensley Gregory Tevreden** (☆ 16 di juni 1979 na Aruba) ta un politico Arubiano. Desde 2017 e ta miembro di Parlamento di Aruba pa partido MEP.

Tevreden a nace y a lanta cu su famia den bario di Tarabana y despues a biba na Dakota, un bario den zona west di Oranjestad. Despues di su ruman muhe e ta e yiu menor di Humphrey Tevreden y Reina Toppenberg. E tin un Bsc. como enfermero y a specialisa den salud social y salud mental. El a cuminsa su carera profesional na Centro di rehabilitacion pa esnan cu adiccion na alcohol of droga. Tambe el a traha na "Inloophuis", e instituto pa esnan vulnerabel y sin cas.

Na aña 2005 y 2009 Tevreden a subi lista di partido MEP como candidato pa eleccion parlamentario. Despues di tuma un break na 2013 pa motivonan familiar y di estudio e ta lansa su mes di nobo na eleccion di 2017, obteniendo 792 voto personal. Tevreden ta huramenta dia 27 di oktober 2017. Como parlamentario e ta forma parti di diferente comision fiho di parlamento; entre otro comision di asunto nan social, famia, cuido di nos grandinan y salubridad y tambe labor y agricultura. Na 2019 e ta entrega huntu cu Rocco Tjon e ley di iniciativa pa un "identificatieplicht". Despues di ricibi 670 voto den e eleccion di 25 di juni 2021 su asiento ta keda prolonga pa un di dos termino. Entre 2019 y 2022 Tevreden tabata presidente di partido MEP. Na september 2023 e ta keda nombra lider di fraccion den parlamento, reemplasando Shailiny Tromp-Lee.

Tevreden ta casa cu Vanessa Rumnit y huntu nan tin dos yiu muhe.

## Link externo
*  Website oficial di Hendrik Tevreden
Miss Aruba

**Miss Aruba** ta un concurso nacional di beyesa na Aruba, cu ta tuma luga anualmente pa saca e ganador di e titulo di Miss Aruba. E concurso, funda na 1964, ta manda representantenan di Aruba pa concursonan internacional manera Miss Universe (maximo ganador); Miss World (prome runner-up) y Miss Internacional (di dos runner-up).

## Historia
Organisa inicialmente pa e Comite Central di Carnaval Aruba (CCCA) e concurso ta pasa pa Fundacion Aruba Promotions y na 1992 pa Star Promotion. Entre 1986 y 1988 no tabatin concurso, despues cu Fama Promotions no a cumpli cu nan franchise.

## Ganadornan
::*Esaki ta un lista di e ganadornan di 1963 pa presente. Entre 1986 y 1988 no tabatin concurso*.

## Participacion internacional

## Link externo
* Facebook page
SV Deportivo Nacional

**SV Deportivo Nacional** (oficialmente *Sport Vereniging Deportivo Nacional*) , tambe conoci como *Nacional*, *Bad Boys* o *Bechi Boys*, ta un club di futbol di e bario Noord na Aruba. E club a gana e titulo di campeon di Aruba cinco biaha te cu awor, mas recien den e temporada 2016/17. 

## Historia
SV Deportivo Nacional a ser funda dia 15 di maart 1970. E ta conta cu masomenos 200 hungado y ta activo den tur liga di futbol Arubano incluso e liga veterano. Fin di 2015 el a inaugura su propio veld deportivo na Alto Vista.

E club a domina futbol nacional durante añanan 2000, ganando cuater titulo di liga entre 2000 y 2007. Na nivel internacional el a participa na 3 torneo continental; e prome tabata e Campeonato di Clubnan di Caribe (*CFU Club Championship*) na 2007, unda el a wordo elimina den e prome rond pa e ekipo San Juan Jabloteh di Trinidad y Tobago y pa Centro Barber di Antias Hulandes.

## Lista di Honor
**[[Division di Honor (Aruba)|Division di Honor]]: 5**
* campeon na 2000, 2001, 2003, 2007, 2017
* subcampeon na 1994, 1999, 2002, 2011, 2018, 2019

**[[Copa Betico Croes]]: 1**
* campeon na 2024
* finalista na 2006, 2008, 2023, 2025

**[[Kopa ABC|Copa ABC]]: 1**
* campeon na 2019

## Participacion den torneonan CONCACAF
***CFU Club Championship: 1**
::2007&nbsp;– prome buelta (di 2 den Grupo A&nbsp;– 1 pt), (etapa 1 di 4)

***[[Caribbean Club Shield]]: 2**
:: 2018 - finalista na di cuater luga
:: 2022 - prome buelta

## Mira tambe
* Lista di club di futbol na Aruba

## Link externo
*  Aruba - List of champions, Rec.Sport.Soccer Statistics Foundation (RSSSF)
Kaketio

**Kaketio** (ortografia di papiament<u>o</u>: **Caquetio**, i originalmente komo **Caquetío** of **Caquetia**) tabata e poblashon indígena di edat serámika di parti nortwest di Venezuela i Islanan ABC durante e periodo di e konkista spaño. Na kuminsamentu di periodo spaño, a raportá ku e islanan tabata habitá pa *Indios Curaçaos*,  e pueblo kaketio ku ta papia e lenga di kaketio i ta pertenesé na e famia di idioma Arawak. Na Venezuela nan tabata biba den area konosí awendia komo estadonan Falcón, Lara, Yaracuy i Apure i  ront di Lago di Maracaibo. Despues di e konkista dor di e spañonan nan a hui pa interior di e pais pa evita di wòrdu sklabisá. E indjan kaketio tabata presente tambe na Aruba, Kòrsou i Boneiru, tempu ku e islanan a wòrdu kolonisá pa promé bes dor di Alonso de Ojeda.  

## Aruba, Kòrsou i Boneiru
Ora e spañonan a pisa tera na Aruba ront 1500 nan a enkontra e kaketio na e isla, unda nan tabata biba desde e époka preserámika. Ta probable ku e kaketionan a migra pa Aruba den boto, traha di tronko, ku nan tabata usa pa piska. E krusadanan desde e península di Paraguaná na Venezuela, 27 kilometer di Aruba via lama habri, tabata posibel ku kanoanan smal konstruí pa e kaketio di Venezuela.

## Mira tambe
* Historia di Aruba

## Bibliografia
* * Handbook of South American Indians*, edishon 4, Washington: Smithsonian Institution (1948).
* Hartog, Johannes, *History of the Netherlands Antilles*, De Wit (1961).
* Hutkrantz, Ake, *The Religions of the American Indians*, M. Setterwall, trans. Berkeley: University of California Press (1979.
* Steward, Julian et al., eds., *Native Peoples of South America*. New York: McGraw Hill.
* Gonzalo Fernández de Oviedo y Valdés: *Historia General y Natural de las Indias*, Madrid (1959).
* Juan de Castellanos: *[[Elegías de varones ilustres de Indias]]*. Bogotá (1997).
* Nicolaus Federmann, . *Indianische Historia*; introdukshon pa Juan Friede, München (1965).
Division di Honor (Aruba)

E **Division di Honor** of **Division Honor** (hulandes: Eredivisie) ta e liga mas halto di futbol di clubnan na Aruba. E liga a wordo crea na 1960 y ta cay bou supervision di AVB. Te cu 1985 e mihor clubnan Arubano tabata participa tambe den e Copa Antiano pa e campeonato di Antias Hulandes. Racing Club Aruba y SV Estrella ta e unico ekiponan Arubano cu a gana e campeanato aki na 1965 y 1970.

E ganador di e liga ta inicia desde e prome rond di e CFU Campeonato di Clubnan cu e clasificacionnan pa e Champions Cup di CONCACAF. E ekipo cu ta finalisa riba e tabla den e di dies posicion ta degrada pa Division Uno, mientras e ekiponan riba posicion ocho y nuebe ta hunga un "playoff" cu e teamnan number dos y tres di Division Uno pa dicidi si ta sea "degrada foi of ta promove pa" e Division di Honor.

E torneo ta tuma lugar usualmente durante e lunanan di april pa november.

## Temporada
E dies club cu ta participa den e torneo:

### 2023/24

### 2022/23

### 2021/22

## Campeon

## Cantidad di titulo

## Mihor goleador

## Mira tambe
* Division Uno
* Division Dos

## Link externo
* Website oficial di AVB
*  Division Honor, futbolaruba.com
Dia Internacional di Hende Muhe

**Dia Internacional di Hende Muhe** (na Kòrsou/Boneiru: **Dia Internashonal di Hende Muhé**), originalmente conoci como **Dia Internacional di e Hende Muhe Trahado**, ta un dia festivo internacional cu ta conmemora riba dia 8 di maart e lucha di hende muhe pa su participacion den sociedad y pa su desaroyo integro como persona, basa riba igualdad cu hende homber. Cada aña e celebracion tin un tema specifico.

## Historia
Su origin ta e accidente tragico cu a tuma lugar 8 di maart 1908, na New York caminda un cantidad grandi di trahador a protesta den un fabrica di paña pa motibo di e abuso di e dunador di trabou y tambe pa mehora e condicionnan di trabou. Pa e motibo aki nan a wordo kita for di trabou. Relaciona cu esaki e trahadornan a cera e fabrica y a declara nan mes den welga. Repentinamente a surgi un incendio provoca, cual a costa bida di 129 trahador femenino den e fabrica. Esaki tabata e inicio di e lucha femenino pa igualdad di genero.

Na 1910 durante e Conferencia Internacional di Muhe Socialista na Copenhagen e delegadonan aleman  Clara Zetkin, Käte Duncker, Paula Thiede y algun otro ta propone pa estableci un Dia di Hende Muhe cu ta celebra anualmente. Un 100 delegado representando 17 pais ta bay di acuerdo cu e idea como strategia pa promove derechonan igual, incluso derecho di voto pa hende muhe. Un aña despues riba dia 19 di maart 1911 mas di un miyon hende na Austria, Dinamarka, Alemania y Suisa ta celebra e prome Dia Internacional di Hende Muhe.

Despues cu el'a wordo adopta oficialmente na Union Sovietiko e Dia Internacional di Hende Muhe tabata ser celebra mas tanto na pais comunista y dor di e movimiente comunista mundial. E ta keda un dia festivo comunista te 1967, ora el'a ser integra den e di dos ola feminista, cu cual e ta asumi un caracter activista. Den decada 1970 y 1980 gruponan di muhe ta uni na gruponan iskierdista y organisacionnan laboral pa demanda pago igual, oportunidad economico igual, derechonan legal igual, derechonan di mama, cuido di mucha subsidia y prevencion di violencia contra hende muhe. 

Na 1972 e Asamblea General di Nacionnan Uni (NU) den su resolucion 3010 ta declara e aña 1975 como *Aña Internacional di Hende Muhe*. Despues cu NU mes ta cuminsa celebra e dia anualmente e ta invita na 1977 tur estado pa, conforme su tradicion y costumber nacional, declara e 8 di maart como Dia Internacional pa e Derechonan di Hende Muhe y Paz Internacional.

## Dia festivo oficial
Dia International di Hende Muhe ta un dia di fiesta oficial na varios pais rond mundo; entre otro na
 Afghanistan, Angola, Armenia, Azerbaijan, Belarus, Burkina Faso, Cambodia, China (pa hende muhe so), Cuba, Georgia, Alemania (solamente Berlin), Guinea-Bissau, Eritrea, Kazakstan, Kirguistan, Laos, Madagascar (pa hende muhe so), Moldavia, Mongolia, Montenegro, Nepal, Rusia, Tajikistan, Turkmenistan, Uganda, Ucrania, Uzbekistan y Zambia. 

Ademas tin cierto pais cu si generalmente ta observa e Dia Internacional de Hende Muhe apesar di no ta un dia di fiesta oficial. Entre e paisnan aki ta encontra Aruba, Australia, Bosnia Herzogovina, Bulgaria, Chile, Camerun, Croatia, Kòrsou, Rumania y Vietnam.
Dia di San Valentin

**Dia di San Valentin** ta un dia riba cual namoradonan ta presta atencion special na otro, por ehempel cu regalo, flor o tarheta. E dia ta wordo celebra riba dia 14 di februari. Riba e dia aki e ta usual pa hendenan mustra tambe nan aprecio pa nan amigo i amistadnan. Desde cambio di milenio tradicionnan nobo a wordo crea dor di e popularidad di internet. Miyones di hende ta usa e medionan social pa crea y manda mensahe y imagennan di felicitacion pa dia di San Valentin.

## Historia

Desde aña 496 Papa Gelasio a proclama e fecha di 14 di februari como e dia di San Valentin. E custumbernan di San Valentin a desaroya na Inglatera i durante siglo 19 a plama den mundo di habla ingles. Despues e custumbernan a pasa pa otro paisnan den ultimo decadanan di siglo 20 y inicio di siglo 21, siguiendo asina e pasonan di Halloween i Pasco (Santa Claus). 

Na Latino America dia di San Valentin ta conoci como *Dia de los Enamorados* of *Día del Amor y la Amistad*. Tin algun pais cu ta celebra e dia riba un otro fecha, manera Brasil (12 di juni) y Colombia (di tres diasabra di september).

## Galeria

Valentine's Day - Chocolate Box.svg|Caha di chuculati opa Dia di San Valentin
Valentinesdaytree.jpg|Decoracion di Dia di San Valentin na San Diego
Jaime Saleh

**Jaime Mercelino Saleh** (☆ 20 di aprel 1941 na Boneiru) tabata e di shete gobernador di Antia Hulandes di 15 di yanüari 1990 te 1 di yüli 2002. Su predesesor tabata René Römer. Anteriormente e tabata huez i di 1979 te 1990 presidente di Korte Komun di Antias Hulandes. E tabata minister di estado di pais Kòrsou entre 2010 i 2023 i previamente minister di estado di Antias Hulandes entre 2004 i 2010.

Despues di su retiro komo gobernador el'a fungi komo profesor invita den Lei Konstitushonal di Reino na Universidat di Utrecht.

Jaime Saleh ta Kabayero (*Ridder*) den Orden di Leon Hulandes i Comendador (*Commandeur*) den Orden di Oranje-Nassau. E tabata tambe patronisadó di Dutch Caribbean Nature Alliance.

Saleh ta kasá ku Marguerite Saleh-Halabi i huntu nan tin kuater yu. Di 2016 te 2022 su yu muhé Eunice Saleh tabata presidente di  Korte Komun di Hustisia di Aruba, Kòrsou, Sint Maarten, Boneiru, Sint Eustatius i Saba.

## Kaso Ennia
Un diskushon tokante e enrikesimentu propio a surgi ora a bira konosí ku Saleh a risibí 3 mion florin na kompensashon komo miembro di Hunta di Komisario di ENNIA entre 2018 i 2021, mientras e kompania tabatin problema finansiero. Pa motibu di su enbolbimentu ku e kaso di Ennia, di kual a bira viktima 30.000 sigurado na Kòrsou i Sint Maarten, Gabinete-Pisas II a pidié pa entrega su título di honor komo minister di estado. Komienso di oktober 2023 a keda anunsiá ku el a retirá komo tal.
Comision Fiho di Relacionnan di Reino di Eerstekamer

**Comision fiho pa Relacionnan den Reino di Eerste Kamer** (hulandes: **Vaste commissie voor Koninkrijksrelaties van de Eerste Kamer**, KOREL) ta un comision constitui pa miembronan di senado (*[[Eerste Kamer]]*) di parlamento di Hulanda (*Staten-Generaal*). Na 1959 a instala e comision, aunke prome caba tabata existi e Comision pa Teritorio Ultramar di Eerstekamer (hulandes: *Eerste Kamercommissie voor Overzeese Gebiedsdelen*). Te cu 10 di oktober 2010, fecha di e disolucion di Antia Hulandes, e comision tabata conoci bou di nomber *Vaste commissie voor Nederlands-Antilliaanse en Arubaanse Zaken*.

KOREL ta atende cu e preparacion di documento pa tanto proyectonan di ley cu ta toca e parti Caribense di Reino Hulandes como proyectonan di ley di Reino. Den e cuadro aki e comision ta consulta cu mandatorionan hulandes responsabel pa asuntonan di Reino y ta mantene contacto cu parlamentarionan di Aruba, Kòrsou, Sint Maarten, Boneiro, Sint Eustatius y Saba. E proyectonan di ley aki ta wordo trata den un sesion plenario di Senado Hulandes (hulandes: *Eerste Kamer der Staten-Generaal*) despues di un intercambio di documentonan cu Ministerio di Asuntonan Interno y Relacionnan di Reino. 

E comision ta wordo nombra dor di e presidente di Eerstekamer y tin representante di cada fraccion den senado. E presidente actual di e comision ta Paul Rosenmöller di partido GroenLinks (GL).

Cu regularidad un delegacion ta haci bishita di trabao na e seis islanan cu ta forma e parti Caribense di Reino Hulandes. Ta usual pa e senadornan reuni riba cada isla cu entre otro e gobernador of gezaghebber, minister of diputado, representantenan di pueblo, dunado di trabou y sindicato, directiva di scol, representantenan di sector di cuido, empresario, persona y organisacionnan di e cadena hudicial, organisacion di consumidor, hoben y otronan.

## Presidente
* Anthonie Nicolaas Molenaar (1950 - 1951), comision pa teritorio ultramar di eerstekamer
* Jan Jonkman (1952 - 1966), comision fiho pa relacionnan cu Surnam y Antias Hulandes 
* Jannis Pieter Mazure (1966 - 1969) 
* Evert Kraaijvanger (1967 - 1969), comision fiho di asuntonan tokante Surnam y Antias Hulandes
* Frits Terwindt (1969 - 1971)
* Piet Elfferich (1971 - 1979)
* Haya van Someren-Downer (1979 - 1980)
* Guus Zoutendijk (1980 - 1987), comision fiho pa asuntonan di Antias Hulandes y Aruba
* Toos Grol-Overling (1987 - 1999) 
* Egbert Schuurman (1999 - 2007)
* Marijke Linthorst (2007 - 2015), comision fiho pa relacionnan den Reino di eerstekamer
* Ruard Ganzevoort (2015 - 2019)
* Paul Rosenmöller (desde 11 di juni 2019)
Everon Jackson Hooi

**Everon Jackson Michael Werner Hooi** (☆ 30 di mei 1982 na Kòrsou) ta un aktor i presentadó di televishon na Hulanda di orígen kurasoleño. E ta prinsipalmente konosí pa su papel komo Bing Mauricius den *Goede tijden, slechte tijden* (papiamentu: *Den bon tempu, den mal tempu*), un telenovela hulandes ku ta ser transmiti via RTL 4 desde òktober 1990.

## Sinematografia
### Televishon
* *De Erfenis* - Ciro Pieterszoon (2004)
* *Goede tijden, slechte tijden - Bing Mauricius (2005 - presente)*
* *Act Like A Star* - miembro di hurado (2011)
* *De Dino Show* - kliente (2012)
* *Naranjina en de Kadekapers* - asistente portuario (2012)
* *Expeditie Robinson* - kandidato (2013)
* *Van der Vorst ziet sterren* - su mes (2014)
* *Ranking the Stars* - su mes (2015)
* *Zeesterren* - su mes (2016)
* *Carlo's TV Café* - ko-presentadó (2016)
* *De TV Kantine* - Derek Morgan / Sergio Vyent (2016; 2021)
**Wie is de Mol?* - De Mol (2022)

### Pelikula
* *Barry H* - Jerrel (2001)
* *Doodeind* - Chris (2006)
* *[[Buladó]]* - Ouira (2020)
* *De familie Claus 2* - Steven (2021)

### Teatro
* *Heartbreak Hotel* - Colli (2000)
* *HUP* - Sven (2001)
* *Let's Dance* - Nelson (2003)
* *Daniël en de Duivel* - Daniël (2007)
* *Super op Zuid* - Roy (2008)

## Link eksterno
* Pagina web ofisial di Everon Jackson Hooi
30 di mei (fecha)

**30 di mei** ta e di 150 dia di aña (151 den un schrikkeljaar) riba e kalènder gregoriano. Ta resta 215 dia pa sera e aña.

## A sosodé
* 1949 - Campo Alegre a habri su portanan na Kòrsou.
* 1969 - Trinta di Mei
* 2005 - E studiante merikano Natalee Holloway ta desaparesé sin pista na Aruba

## A nase
* 1964 - Nicole Hoevertsz, landadó sincronisá i dirigente deportivo di Aruba.
* 1982 - Everon Jackson Hooi, aktor hulandes di orígen kurasoleño.

## A fayesé
*2011 - Joceline Clemencia, aktivista yu di Kòrsou

## A selebrá/konmemorá
*  Anguilla - Dia di Anguilla, ta konmemorá e revolushon na Anguilla na aña 1967
*  - Dia di Mama 
*  - Dia di nashon
8 di mart

**8 di mart** ta e di 67 dia di aña (68 den un schrikkeljaar) riba e kalènder gregoriano. Ta resta 298 dia pa sera e aña. 

## A sosodé
*2021 - Banko Sentral di Venezuela ta pone den sirkulashon tres denominashon monetario nobo: B$200 mil, B$500 mil i B$1 mion. E último denominashon ta ekivalente (riba e fecha di su emishon) na 52 sen di dólar merikano.

## A nase
* 1923 - Juancho Evertsz (†2008), polítiko kurasoleño i premier di Antias Hulandes (1973-1977)
* 1929 - Hebe Camargo († 2012), kantante, aktris i TV hostess brasileño.
* 1938 - Mafalda Minguel († 2024), artista musikal i kantante di Kòrsou.

## A fayesé

## A selebrá/konmemorá
* , , , ,  - Dia di Mama
* Dia Internashonal di Hende Muhe
Mia Mottley

**Mia Amor Mottley** (☆ 1 di òktober 1965) ta un abogado i politiko barbadiano. E ta lider di Partido Laboral di Barbados (BLP) desde 2008 i promé minister di Barbados desde 2018. Mottley ta e promé muhé den e kargonan aki den historia di Barbados. E ta ademas e promé minister-presidente di e pais bou di su sistema republikano, ku mediante e kambionan konstitushonal introdusi a abolí e monarkia konstitushonal entrante promé di novèmber 2021.

Na 2022 Mottley ta wòrdu inkluí den *Time's 100 most influential people list* di e revista merikano Time.
Fidel Castro

**Fidel Alejandro Castro Ruz** (☆ 13 di ougùstùs 1926 na Birán  – † 25 di novèmber 2016 na Havana) tabata un revolushonario, hurista i polítiko cubano kende a liderá Cuba di 1959 te 2008. El a sirbi komo promé minister di Cuba di 1959 te 1976 i komo e di diessinku presidente di Cuba di 1976 te 2008. Politikamente mirá Castro tabata un marksista-leninista i un nashonalista cubano. Di 1961 pa 2011 el a okupá e puesto di sekretario di e Partido Komunista di Cuba. Bou di su mandato a konvertí e pais den un estado komunista, nashonalisando industria i komersio i implementando reformanan sosialista den tur sektor di e komunidat.

## Bibliografia
(**Publikashonnan skirbi pa Fidel Castro, sea kompleto of parsialmente**)
* *Capitalism in Crisis: Globalization and World Politics Today*, Ocean Press, 2000, ISBN 1-876175-18-4
* *Che: A Memoir*, Ocean Press, 2005, ISBN 1-920888-25-X
* *Cuba at the Crossroads*, Ocean Press, 1997, ISBN 1-875284-94-X}}
* *Fidel Castro: My Life: A Spoken Autobiography*, Scribner, 2008, ISBN 1-4165-5328-2
* *Fidel Castro Reader*, Ocean Press, 2007, ISBN 1-920888-88-8
* *Fidel My Early Years*, Ocean Press, 2004, ISBN 1-920888-09-8
* *Fidel & Religion: Conversations with Frei Betto on Marxism & Liberation Theology*, Ocean Press, 2006, ISBN 1-920888-45-4
* *Playa Giron: Bay of Pigs : Washington's First Military Defeat in the Americas*, Pathfinder Press, 2001, ISBN 0-87348-925-X
* *Political Portraits: Fidel Castro reflects on famous figures in history*, Ocean Press, 2008, ISBN 1-920888-94-2
* *The Declarations of Havana*, Verso, 2008, ISBN 1-84467-156-9
* *The Prison Letters of Fidel Castro*, Nation Books, 2007, ISBN 1-56025-983-3
* *War, Racism and Economic Justice: The Global Ravages of Capitalism*, Ocean Press, 2002, ISBN 1-876175-47-8
Volodymyr Zelensky

**Volodymyr Oleksandrovytsj Zelensky** (Ukraniano: Володимир Олександрович Зеленський) (☆ 25 di yanüari 1978 na Kryvy Rih) ta un polítiko, eks-kómiko-aktor i outor ukraniano. Desde 20 di mei 2019 e ta e di seis presidente di Ukrania. Promé ku su kandidatura presidensial e no tabata aktivo den polítika. Durante e invashon di Ukrania dor di Rusia na febrüari 2022 el'a kosecha rekonosementu mundial komo lider di guera.

Su término presidensial originalmente mester a kaba na mei 2024, pero e invashon ruso ku a kontinua i e imposishon di lei marsial a stroba e elekshon presidensial di 2024 di tuma lugá. Ta wòrdu spera ku e lo keda presidente pa e durashon di e guera ruso-ukraniano. Debí na e prolongashon di su término, Zelensky ta e di dos presidente, despues di Kuchma, ku a sinta mas largu den historia di Ukrania.
 
## Bida
Zelensky a nasé den un famia hudiu ukraniano na Kryvyi Rih, un siudat grandi den region sùitost di Ukrania; su lenga materno ta ruso. Komo mucha, el a biba ku su mayornan pa kuater aña na Mongolia. El a optené un título den derecho for di e Instituto di Ekonomia Kryvyi Rih, pero nunka no a praktiká derecho i a sigui un karera den komedia i entretenimentu. El a krea e kompania di produkshon Kvartal 95, ku a produsí pelíkula, karikatura i programanan di televishon inkluyendo e seri di televishon "Sirbidó di Pueblo" (*Слуга народу*), den kua Zelensky a hunga e papel di un presidente fiktisio di Ukrania. E seri polítiko-satíriko aki a wòrdu transmití di 2015 pa 2019 i tabata inmensamente popular. 

Na mart 2018 un partido polítiko ku e mesun nòmber ku e programa di televishon a wòrdu kreá na mart 2018 pa e empleadonan di Kvartal 95. Zelensky ta anunsiá dia 31 di desèmber 2018 su kandidatura pa e elekshon presidensial di 2019 i ta posishoná su mes komo un figura anti-establesimentu i anti-korupshon, hibando un kampaña eksklusivamente virtual pa medio di retnan di media sosial. No obstante di ta un hende di pafór di polítika, e ta gana e elekshon den e di dos buèlta ku 73.23 porshento di e voto, hasiendo e derota di Poroshenko esun mas grandi den historia di elekshonnan presidensial di Ukrania.
Boris Johnson

**Alexander Boris de Pfeffel Johnson** (☆ 19 di yüni 1964 na New York) ta un periodista i polítiko britániko di Partido Konservativo. E tabata promé minister di Reino Uni i lider di partido di 23 di yüli 2019 te 5 di sèptèmber 2022.  E tabata sekretario di estado pa Relashonnan Eksterior i Mankomunidat desde 2016 te 2018 i alkalde di London di 2008 te 2016. Johnson tabata miembro di parlamento (MP) pa Uxbridge i South Ruislip desde 2015 i tabata anteriormente MP pa Henley di 2001 te 2008.
Alexandra van Huffelen

**Alexandra Carla van Huffelen** (☆ 21 di juli 1968 na Leiden) ta un mandatario Hulandes y politico di D66. E tabata secretario di estado pa Relacionnan di Reino y Digitalisacion den gabinete-Rutte IV di 2022 te 2024. Prome cu esey e tabata secretario di estado di Finanzas den gabinete-Rutte III y tabata encarga cu e cartera di seguridad social y aduana. Mas prome el a ocupa e puestonan di miembro di Eerstekamer (*Senado Hulandes*), director-general na GVB Amsterdam (*compania di transporte municipal di Amsterdam*) y diputado na Rotterdam.

Despues di su prome bishita di trabou di 11 pa 26 di februari 2022 na e seis islanan di Caribe Hulandes van Huffelen a informa Tweedekamer (parlamento di Hulanda) cual ta e temanan principal cu e lo atende durante su mandato. Esakinan ta mehora nivel di bida, cuida y proteha naturalesa y medioambiente, bon enseñansa y un economia mas diversifica.
Xi Jinping

**Xi Jinping** (na chines:) (n. 15 di yüni 1953 na Bejing) ta un polítiko chines. Desde november 2012 e ta sekretario-general di Partido Komunista di China i desde mart 2013 presidente di Republika di Pueblo di China (RPC) komo susesor di Hu Jintao. For di aña 2012 Xi ta e lider polítiko mas prominente di China.
Selena Gomez

**Selena Marie Gomez** (n. 22 di yüli 1992 na Grand Prairie, Teksas) ta un actriz, kantante i diseñador merikano. El'a bira konosí pa su papel komo Alex Russo den e seri di Disney *Wizards of Waverly Place*. Banda di aktua ela graba diferente album ku su banda, Selena Gomez & the Scene. E tin tambe su propio liña di paña, "Dream Out Loud", y ta activo komo voluntario. Desde 2008 Gomez ta embahador di UNICEF, siendo esun mas hóben den historia. Na mei 2012 ela lansa su prome perfume "Selena Gomez: The Debut Fragrance". Aktualmente e ta mas bien konosí komo artista solista.
Toke de keda

Un **toke de keda** (Aruba: **toque de queda**, *[[hulandes]]*:avondklok) ta e prohibishon o restrikshon, establesi pa institushonnan di gobièrnu, pa sirkula libremente riba kaya of permanese den luga publiko. Konforme e toke de keda tur habitante mester permanese den kas, ku eksepshonnan den kaso di nesesidat of urgensia. Dependiendo di sirkumstansia e restrikshon por ensera tantu oranan di anochi komo e restu di e dia. Basikamente e ta un limitashon legal di e libertat di sirkulashon, ku ta konsidera internashonalmente un derechi humano i kual den hopi pais ta ankrá den konstitushon.

## Wak tambe
* Shelter in place
Dia di Himno y Bandera

**Dia di Himno y Bandera** of **Dia 18 di maart** ta e dia nacional di Aruba. Dia 18 di maart ta conmemora e introduccion oficial na aña 1976 di bandera di Aruba y himno di Aruba na Wilhelmina Stadion, Dakota. Desde aña 1985 dia 18 di maart ta oficialmente un dia liber na Aruba, despues cu su Conseho Insular a boga pa elimina como dia liber 15 di december, e fecha cu ta celebra Dia di Reino (Statuutdag). 

E celebracionnan durante e dia ta consisti di un acto ceremonial sigui pa diferente actividad y manifestacion cultural den tur bario di e isla y museo y monumentonan ta habri porta gratuitamente pa publico. En conexion cu e dia nacional ta organisa festivalnan folklorico di canto cu participante den diferente categoria di edad. Rubianonan den exterior tambe ta celebra e dia nacional, entre otro na Corsou y Hulanda. E celebracion na Hulanda ta usualmente riba un otro fecha y ta conoci como *Arubadag*. 

## Historia
Durante e Conferencia di Mesa Rondo na Hulanda Aruba a entrega dia 18 di maart 1948 pa prome biaha un mocion pa e pueblo Arubano haya e derecho di autodeterminacion. E delegacion Arubano tabata encabesa pa Shon A. Eman, kende un luna prome a entrega e peticion cu 2.147 firma na Reina Wilhelmina. Na aña 1976 a celebra 18 maart pa prome biaha y a inaugura oficialmente e himno nacional y a bandera di Aruba. E ta e fecha mas importante den historia di Aruba.
Orden di Oranje-Nassau

E **Orden di Oranje-Nassau** ta un condecoracion real Hulandes cu ta consisti di seis grado. Un nombramento den e orden ta ser otorga den casonan di prestacionnan particular pa y den comunidad. Orden di Oranje-Nassau ta e condecoracion Hulandes di mas importante y mas otorga desde su lansamento.

Conforme articulo 2 di e Reglemento di Orden di Leon Hulandes y Orden di Oranje-Nassau ta papia di prestacion meritorio ora un persona:
* pa basta tempo a haci esfuerzo pa comunidad of a stimula otronan, of
* a realisa un of mas prestacion remarcabelmente of 
* a presta trabou di un balor particular pa y den comunidad.
En general mester pensa riba logronan duradero na beneficio di comunidad cu enfasis riba boluntarismo. Un ehempel comun ta trabou boluntario riba tereno social y cultural.

Cada aña na ocacion di celebracion di Dia di Rey ta condecora residentenan di e paisnan di Reino Hulandes. Ta asumi cu e condecorado di Aruba na 2021, Mary Benjamin di 110 aña, ta e persona mas bieu cu a yega di wordo condecora den un orden civil Hulandes.

## Historia
E Orden di Oranje-Nassau a wordo institui dia 4 di april 1892 pa Emma van Waldeck-Pyrmont na fabor di su yiu muhe mas jong, e futuro Reina Wilhelmina di Reino Hulandes. E ta un orden civil y militar di Hulanda. E orden a tuma su nomber for di e famia real Hulandes, Cas di Oranje-Nassau.

For di su creacion, e orden a conoce varios cambio, incluyendo ampliacion di e cantidad di titulo y ahuste den e criterio pa otorgamento. Durante e añanan, e orden a keda otorga na un amplio gama di hende, incluyendo cientifico, artista, politico, personal militar y lidernan civico. Ta un forma pa Reino Hulandes expresa gratitud pa e esfuerso y meritonan di su ciudadanonan.

## Grado
E orden ta conta cu seis grado desde su reforma na 1994. Esakinan ta:
* Cabayero Gran Cruz (Ridder Grootkruis)
* Gran Oficial (Grootofficier)
* Comendador (Commandeur)
* Oficial (Officier)
* Cabayero (Ridder)
* Miembro (Lid, cu ta reemplasa e antiguo titulo honorario).                                    
                                        
Banda di e seis grado aki tin e grado di Gran Maestro cu ta reserva pa e monarka di Reino Hulandes.

## Obligacion
Un condecacion real ta wordo otorga pa uzo temporario (asina yama *bruikleen*). E medaya mester wordo debolbe despues di promocion pa un rango mas halto, un condena di Corte of fayecimento di e condecorado. 

Mayoria di e condecoradonan casi no ta bisti nan condecoracion mes, fuera di e dia di su otorgamento. Esaki ta debi na e instruccionnan estricto tocante su bistimento; esta ki ora esaki ta permiti y ki paña ta rekeri. En general esaki ta solamente na ocacionnan oficial unda e ta indica explicitamente den e invitacion.

Personanan decora tambe por pidi contra pago un version miniatura. E instruccionnan pa esaki ta  menos estricto, permitiendo pa bisti esaki na ocacionnan festivo, hopi biaha den oranan di anochi y acompaña pa paña apropiá.

## Mira tambe
* Lista di Condecoradonan den Orden di Oranje-Nassau di Teritorio Caribense di Reino Hulandes
9 di mart

**9 di mart** ta e di 68 dia di aña (69 den un schrikkeljaar) riba e kalènder gregoriano. Ta resta 297 dia pa sera e aña. 

## A sosodé
* 1941 - Na San Nicolas a tuma lugá e apertura ofisial di Lago Sport Park (awendia Stadion Joe Laveist) pa uso dor di tur empleado di refineria Lago. 

## A nase
* 1454 - Amerigo Vespucci († 1512), deskubridó italiano. 
* 1934 - Joeri Gagarin († 1968), astronouta ruso. 
* 1969 - Izaline Calister, kantante di Kòrsou.
* 1976 - Chris Romero, polítiko arubano. 
* 1985 - Pastor Maldonado, koredó di outo Formula 1 di Venezuela.

## A fayesé

## A selebrá/konmemorá
7 di mart

**7 di mart** ta e di 66 dia di aña (67 den un schrikkeljaar) riba e kalènder gregoriano. Ta resta 299 dia pa sera e aña. 

## A sosodé
* 1942 - Na Kòrsou Frater Andreas di St.Thomascollege ta funda klup di futbòl Sithoc.
* 1948 - Na Otrobanda, Willemstad Gobernador Piet Kasteel a inougurá e Museo di Kòrsou, e promé museo di arte di Antias Hulandes.

## A nase
* 1961 - Ronnie Brunswijk - politiko sürnameño

## A fayesé
* 2023 - Philomena Wong (81), maestro, poeta, eskritor i deklamadó arubiano.
 
## A selebrá/konmemorá
6 di mart

**6 di mart** ta e di 65 dia di aña (66 den un schrikkeljaar) riba e kalènder gregoriano. Ta resta 300 dia pa sera e aña. 

## A sosodé
* 1902 - Ta lanta klup di futbol Real Madrid.
* 1957 - Ghana ta independisá di Imperio britaniko.

## A nase
* 1475 - Michelangelo Buonarroti († 1564), pintor, eskultor i poeta italiano. 
* 1927 - Gabriel García Márquez († 2014), eskritor i periodista colombiano. 

## A fayesé
* 2016 - Virgilio Kock (76), arkitekto i polítiko arubano. 
* 2016 - Nancy Reagan (94), promé dama di Merka entre 1981 i 1989.

## A selebrá/konmemorá
*  - Dia di Independensia
Gabriel Boric

**Gabriel Boric Font** (n. 11 di febrüari 1986 na Punta Arenas) ta un politiko chileno. E ta e di 36 i aktual presidente di Chile, okupando e funkshon aki desde 11 di mart 2022. Di 2014 pa 2022 e tabata miembro di e Kamara di Diputadonan.

Boric a studia ley na Universidat di Chile, i tabata presidente di e Federashon di Studiante di Universidat di Chile di 2011 pa 2012 i tabata un di e lidernan di e protesta di studiante na Chile na 2011.
Luigi Pinedo

**Luis ("Luigi") Benjamin Pinedo** (n. 23 di yüli 1926 na Willemstad – f. 28 di mart 2007 na Willemstad) tabata un pintor artístiko di Kòrsou. 

## Biografia
### Hubentut i pintura
Pinedo a nase den e bario di Otrobanda na Willemstad i e tabata e úniko yu hòmber di e hoyero Luis Bernardo Pinedo i e kosedó Remigia Rosaria de Lannoy. Na momentu ku e tabata bai skol sekundario, el a kuminsá pinta, probablemente inspira pa dos tio ku tabata pinta den nan tempu liber. Pero komo Pinedo tabata falta práktika, el a haña lès i a tuma kurso di pintamentu; entre otro na e skol di arte *New York School*. Pa motibunan deskonosí. Pinedo ta muda bai Venezuela ku su tata pa varios aña. Na Venezuela e ta siña pa ofishi di elektrisista. Entretantu Pinedo a keda pinta i asistí na tayernan di pintura na Puerto Rico, Venezuela, Mexico i Colombia.   

Na 1951 el a regresá Kòrsou i a kasa ku Aura Tweeboom. Nan ta haña dos yu muhe. Unu di e dos yunan, Karin Isidora-Pinedo, tambe a bira pintor i a tene un ekshibishon huntu ku su tata na 2021. 

### Karera
Prinsipalmente, Pinedo a pinta naturalesa i paisahenan urbano romántiko di Kòrsou; spesialmente e tabata ekspresá su su amor pa su kapital Willemstad. Hopi di su pinturanan tabata imprimí riba postal pa promoshoná i konmemorá Kòrsou i su kultura. Pero Pinedo no por a biba di pintamentu so. El a risibí un sertifikado komo fabrikante di instrumènt na *[[Royal Dutch Shell|Shell]] Technische School Curaçao.* Despues el a kuminsá instalá i hasi mantenshon di left i ròltrap na Kòrsou i Aruba. Tambe na Aruba e tabata pinta esenanan di naturalesa, aparte di su trabou komo instaladó.   

Seguidamente Pinedo a kuminsá duna lès for di su mes kas na mucha i adulto na Kòrsou. Durante 8 aña el a duna lès na e *Instituto Venezolano para la Cultura y la Cooperacion Curazao.*  

Na 1965 el a kuminsá eksponé su obranan. Na 1966 Pinedo a partisipá na un kurso internashonal di pintura na Caracas, kapital di Venezuela, na memoria di e luchadó pa libertat Simón Bolívar; el a keda na di 5 lugá. Despues di a baha ku penshon na 1980, el a kuminsá ku pintura apstrakto. E obra *Abstracte Clowns* ta un ehèmpel mashá konosí.    

### Fayesimentu
Pinedo a fayesé na e edat di 80 aña. Dia 31 di mart 2007 e kremashon di su kurpa a tuma lugá i a plama su shinishi ta den laman Karibe na altura di Tafelberg.

## Homenahe
Relashoná ku su fayesementu, su amigu Elis Juliana kual ta un poeta i pintor, a komponé un poesia na su honor. Dia 28 di mart 2007 a pone un mosaiko konmemorativo ku su imágen na Otrobanda. El a risibí un rekonosimentu pa su obranan, kual tabata un medaya di plata di honor asosiá ku "Orden di Oranje-Nassau" dia 8 di aprel 1982. Obranan di Pinedo ta forma parti di e kolekshon di Museo di Kòrsou.
5 di mart

**5 di mart** ta e di 64 dia di aña (65 den un schrikkeljaar) riba e kalènder gregoriano. Ta resta 301 dia pa sera e aña. 

## A sosodé
* 1888 - Ta habri ofisialmente e promé skol básiko públiko di Aruba. E tabata situá na Oranjestad den e edifisio konosí komo Skol 1888.
* 1946 - Winston Churchill ta papia di "Guera Friu" i "Kortina di Heru" den un diskurso teni na Fulton, Estadonan Uni di Merka.
* 1977 - Ta inougurá Horacio Oduber Hospital na Aruba.

## A nase

## A fayesé
* 1936 - Johannes Boskaljon (72), músiko i kompositor di Kòrsou
* 1953 - Joseph Stalin (74), diktador di Union Sovietiko
* 1990 - Chano Margaretha (76), polítiko di Kòrsou
* 2013 - Hugo Chávez (58), presidente di Venezuela 
 
## A selebrá/konmemorá
4 di mart

**4 di mart** ta e di 63 dia di aña (64 den un schrikkeljaar) riba e kalènder gregoriano. Ta resta 302 dia pa sera e aña. 

## A sosodé
* 1816 - E imperio britániko a duna Hulanda su kolonia den Karibe bek ku traspaso di mando na Kòrsou den Fort Amsterdam. E traspaso a tuma lugá 17 di mart na Aruba i 7 di mei 1816 na Boneiru.
* 1868 - Ulysses S. Grant ta asumi e presidensia di Merka.
* 1885 - Grover Cleveland ta asumi e presidensia di Merka.
* 1889 - Benjamin Harrison ta asumi e presidensia di Merka.
* 1897 - William McKinley ta asumi e presidensia di Merka.
* 1933 -  Franklin D. Roosevelt ta bira e di 32 presidente di Merka. E tabata e ultimo presidente merikano ku ta wòrdu inougurá riba 4 di mart.

## A nase
* 1956 - Gracita Arrindell, polítiko i outor di Sint Maarten. 

## A fayesé

 
## A selebrá/konmemorá
* Dia Mundial di Obesidat

## Mira tambe
* 3 di mart
* 5 di mart
* 4 di febrüari
* 4 di aprel